Bisau

Bisau () – Bisau Gvinėjos sostinė ir didžiausias miestas, išsidėstęs prie Žebos žiočių, netoli Atlanto vandenyno. 355 tūkst. gyventojų (2004). Didžiausias šalies uostas, nuo 1869 m. turi laisvojo uosto statusą.

Bisau yra sutelkta apie 60 proc. visų šalies įmonių. Pagrindinės prekės, keliaujančios pro uostą: žemės riešutai, mediena, kopra, palmių aliejus, kaučiukas. Mieste menkai išvystyta pramonė, išskyrus maisto ir gėrimų. Sostinėje yra Prezidento rūmai, Amilkaro Kabralo universitetas, dailės ir istorijos muziejus ir kt. Krantinėje – kelių paplūdimių zona.

 Etimologija 

Miesto etimologija nėra aiški. Teigiama, kad ji galėjusi kilti nuo vietos gyventojų genties bisau vardo.Bissau: History and travel details. Wisdomlib.org (tikrinta 2025-11-01). Pagal kitą versiją, Bisau buvo kitas papelių (Papel) genties pavadinimas.Guinea-Bissau.  Cia.gov (tikrinta 2025-11-01). Miesto vardas įeina į savo šalies Bisau Gvinėjos pavadinimą, taip siekiant išskirti šią šalį nuo kaimyninės Gvinėjos.

 Istorija 

1687 m. Bisau įkūrė portugalai – kaip tvirtovę ir prekybos tašką. 1942 m. miestas tapo Portugalijos Gvinėjos kolonijos administraciniu centru. 1973–1974 m. laikinai šį statusą prarado – šaliai gavus nepriklausomybę, sostinė buvo perkelta į Boję. Nuo 1974 m. – vėl tapo sostine, nuo to laiko pagrindinis šalies miestas. 1998–1999 m. Bisau stipriai nukentėjo karinių konfliktų metu. Buvo sugriauta ir apgadinta daug pastatų.

 Sportas 
 Bisau „Sporting“ – Bisau Gvinėjos futbolo klubas iš Bisau. Pilnu pavadinimu žinomas kaip Sporting Clube de Bissau bei SC Guiné Bissau.Globalsportarchive
 Nacionalinis Rugsėjo 24–osios dienos stadionas (), talpinantis 20 tūkst. žiūrovų.

 Miestų partnerystė 
  Dakaras, Senegalas
  Taipėjus, Taivanas

 Šaltiniai 

Kategorija:Bisau Gvinėjos miestai
Kategorija:Sostinės